Wilhelm Conrad Röntgen

Wilhelm Conrad Röntgennama keluarganya turut dieja sebagai Roentgen sekiranya tiada kemudahan meletakkan tanda umlaut. (27 Mac 1845 – 10 Februari 1923) ialah ahli fizik dan jurutera mekanik berbangsa Jerman Usaha beliau menemukan sinar X yang menggembar-gemburkan zaman fizik moden dan memperbaharukan kedoktoran diagnostik menjadi faktor kemasyhuran beliau yang menerima Hadiah Nobel dalam Fizik pertama pada tahun 1901.

 Awal hidup 
Röntgen dilahirkan di pekan Lennep yang kini sebahagian daripada bandar Remscheid di barat North Rhine-Westphalia. Beliau ialah anak tunggal kepada pengusaha kain, Friedrich Conrad Röntgen serta isterinya, Charlotte Constanze Frowein yang berasal dari Amsterdam.Heinz Otremba: Wilhelm Conrad Röntgen. Ein Leben im Dienst der Wissenschaft. ... Würzburg 1970, m/s. 31. Ketika berusia tiga tahun, keluarga Röntgen berpindah ke Belanda, tempat tinggal ibunya. Beliau bersekolah di Apeldoorn hingga 1861 sebelum berpindah ke Utrecht dan belajar di sana pada 1862.Walter Beier: Wilhelm Conrad Röntgen. Teubner Verlagsgesellschaft, Leipzig u. a. 1970, m/s. 11.Angelika Schedel, Gundolf Keil: Der Blick in den Menschen. Wilhelm Conrad Röntgen und seine Zeit. Urban & Schwarzenberg, Munich/Wien/Baltimore 1995, ISBN 3-541-19501-0, m/s. 31.

 Pendidikan dan kerjaya 
Rontgen mendapat pengajiannya di politeknik di Zurich dan kemudian menjadi profesor pensyarah fizik di Universiti Strasbourg (1876-79), Giessen (1879-88), Wurzburg (1888-1900), dan Munich (1900-20). Penelitiannya juga termasuk karya penulisan mengenai keanjalan, tindakan rerambut pada cecair, suhu gas tertentu, kekonduksian pada hablur, penyerapan haba gas, dan piezoelektrik.

Pada 1895, saat melakukan percubaan dengan aliran arus elektrik dan tabung gelas yang dikosongkan sebahagian (tabung sinar katod), Roentgen mengamati bahawa potongan barium platinosianida yang berdekatan melepaskan sinar ketika tabung itu dioperasikan. Beliau merumuskan teori bahawa saat sinar katod (elektron) menembus dinding gelas tabung, beberapa radiasi yang tidak diketahui terbentuk yang melintasi ruangan, menembusi bahan kimia, dan menyebabkan pendafluoran. Pengamatan lebih lanjut mendapati bahawa kertas, kayu, dan aluminium di antara bahan lainnya kelihatan lutsinar apabila dipancarkan pada sinar ini. Beliau menemukan bahawa sinaran tersebut mempengaruhi plat fotografi, dan tidak secara nyata menunjukkan beberapa sifat cahaya, seperti pantulan atau pembiasan, lalu beliau tersilap berfikir bahawa sinar itu tidak berhubungan pada cahaya. Dalam pandangan pada sifat yang tidak pasti itu, beliau menyebut fenomena sinaran X, walau juga dikenal sebagai sinaran Roentgen. Beliau mengambil fotografi sinar-X pertama, dari bahagian dalam objek logam dan tulang tangan isterinya, Anna Ludwig.

Penulisan pertama beliau mengenai penemuan ini bertajuk Ueber eine neue Art von Strahlen ("Perihal Suatu Jenis Sinaran Baru") diterbitkan pada 28 Disember 1895, laporan ini pula dihebahkan sebuah akhbar dari Austria tidak lama kemudian pada 5 Januari 1896. Röntgen diberikan anugerah ijazah Kedoktoran Perubatan kehormat oleh Universiti Würzburg atas penemuan ini. Beliau menerbitkan sebanyak tiga buah laporan mengenai sinar X secara keseluruhannya antara tahun-tahun 1895 dan 1897.Wilhelm Röntgen, "Ueber eine neue Art von Strahlen. Vorläufige Mitteilung", dalam: Aus den Sitzungsberichten der Würzburger Physik.-medic. Gesellschaft Würzburg, m/s. 137–147, 1895; Wilhelm Röntgen, "Eine neue Art von Strahlen. 2. Mitteilung", dalam: Aus den Sitzungsberichten der Würzburger Physik.-medic. Gesellschaft Würzburg, m/s. 11–17, 1896; Wilhelm Röntgen, "Weitere Beobachtungen über die Eigenschaften der X-Strahlen", dalam: Beliau kini dianggap sebagai "bapa radiologi", yakni bidang perubatan yang melibatkan pengimejan sinaran X untuk mengesan penyakit.

Röntgen meninggal dunia akibat karsinoma usus pada 10 Februari 1923. Sebagai menunaikan wasiatnya, beliau dikebumikan bersama-sama ibu bapanya di Giessen. Harta kekayaannya disumbangkan terhadap badan-badan kebajikan seperti bantuan kepada orang miskin di Weilheim.Deutsches Röntgen-Museum (Hrsg.): Die Augen des Professors. ... Berlin 2008, m/s. 80.

Keluarga
Röntgen berkahwin dengan Anna Bertha Ludwig pada tahun 1872 (meninggal tahun 1919). Mereka bersama membesarkan seorang anak angkat daripada abang Anna bernama Josephine Bertha Ludwig pada tahun 1887.Glasser (1933: 63) Beliau mewarisi kekayaan bernilai 2 juta Reichsmark daripada mendiang ayahnya, namun inflasi yang berlaku berikutan Perang Dunia Pertama menyebabkannya muflis lalu beliau menghabiskan sisa hidupnya di kediaman peribadinya di Weilheim, berdekatan Munich. 

Rujukan

 Pautan luar 

 Wilhelm Conrad Rontgen 

Kategori:Kelahiran 1845
Kategori:Kematian 1923
Kategori:Ahli fizik Jerman
Kategori:Ahli fizik abad ke-20
Kategori:Bangsa Jerman
Kategori:Penerima Hadiah Nobel dalam Fizik